Il territori da la vischnanca occupescha ina zona planivada ch'il flum Po ha dà liber cun sa spustar plaun a plaun vers sid. Là sa chattan pliras culegnas e fracziuns sparpagliadas en la cuntrada che dipendan da l'agricultura. Lezza è era l'activitad economica principala e consista surtut en la cultivaziun da mais e da pavel per muvel che furnescha carn e latg ed en l'allevament da portgs sin nivel industrial. Il maletg economic vegn cumplettà dad interpresas artigianas en ils secturs construcziun, textilias e mechanica. Ultra da quai datti in tschert dumber da persunas che penduleschan a Piacenza, Codogno e Milaun.